Source: http://www.houseadvisor.ro/codul-civil-acordul-notarial-pentru-alipire-la-calcan/
Timestamp: 2020-07-09 18:13:03+00:00
Document Index: 17767214

Matched Legal Cases: ['Articolul 611', 'Articolul 612', 'Articolul 613', 'Articolul 614', 'Articolul 615', 'Articolul 616']

Codul civil - acordul notarial pentru alipire la calcan » HOUSE Advisor by Vilared
Ce nu facem?
Prima pagină » Informatii » Codul civil – acordul notarial pentru alipire la calcan
Codul civil – acordul notarial pentru alipire la calcan
8 Ian, 2019 în Informatii etichetat acord notarial de admin
Exista numeroase speculații privind dreptul de a construi o casa la calcan. Cea mai des întâlnită este cea legata de acordul notarial. Toate drepturile si obligațiile civile sunt cuprinse in codul civil.
Singurele articole ce fac referire directa la constructii invecinate sunt cele de mai jos. In niciuna din ele nu este specificat acordul notarial.
Articolul 611 Picătura streșinii
Proprietarul este obligat să își facă streașina casei sale astfel încât apele provenind de la ploi să nu se scurgă pe fondul proprietarului vecin.
Articolul 612 Distanța minimă în construcții
Orice construcții, lucrări sau plantații se pot face de către proprietarul fondului numai cu respectarea unei distanțe minime de 60 de cm față de linia de hotar, dacă nu se prevede altfel prin lege sau prin regulamentul de urbanism, astfel încât să nu se aducă atingere drepturilor proprietarului vecin. Orice derogare de la distanța minimă se poate face prin acordul părților exprimat printr-un înscris autentic.
Articolul 613 Distanța minimă pentru arbori
(1) În lipsa unor dispoziții cuprinse în lege, regulamentul de urbanism sau a obiceiului locului, arborii trebuie sădiți la o distanță de cel puțin 2 metri de linia de hotar, cu excepția acelora mai mici de 2 metri, a plantațiilor și a gardurilor vii.
(2) În caz de nerespectare a distanței, proprietarul vecin este îndreptățit să ceară scoaterea ori, după caz, tăierea, la înălțimea cuvenită, a arborilor, plantațiilor ori a gardurilor vii, pe cheltuiala proprietarului fondului pe care acestea sunt ridicate.
(3) Proprietarul fondului peste care se întind rădăcinile sau ramurile arborilor aparținând proprietarului vecin are dreptul de a le tăia, precum și dreptul de a păstra fructele căzute în mod natural pe fondul său.§5. Vederea asupra proprietății vecinului
Articolul 614 Fereastra sau deschiderea în zidul comun
Nu este permis să se facă fereastră sau deschidere în zidul comun decât cu acordul proprietarilor.
Articolul 615 Distanța minimă pentru fereastra de vedere
(1) Este obligatorie păstrarea unei distanțe de cel puțin 2 metri între fondul, îngrădit sau neîngrădit, aparținând proprietarului vecin și fereastra pentru vedere, balconul ori alte asemenea lucrări ce ar fi orientate către acest fond.
(2) Fereastra pentru vedere, balconul ori alte asemenea lucrări neparalele cu linia de hotar spre fondul învecinat sunt interzise la o distanță mai mică de un metru.
(3) Distanța se calculează de la punctul cel mai apropiat de linia de hotar, existent pe fața zidului în care s-a deschis vederea sau, după caz, pe linia exterioară a balconului, până la linia de hotar. Distanța, și în cazul lucrărilor neparalele, se măsoară tot perpendicular, de la punctul cel mai apropiat al lucrării de linia de hotar și până la această linie.
Articolul 616 Fereastra de lumină
Dispozițiile art. 615 nu exclud dreptul proprietarului de a-și deschide, fără limită de distanță, ferestre de lumină dacă sunt astfel construite încât să împiedice vederea spre fondul învecinat.
← Siguranța în exploatare
Apartament nou – sfaturi pentru recepție și mutare →
· © 2020 HOUSE Advisor by Vilared · Designed by Press Customizr · Potențat de ·